Cuneiform Tablet Kt v/k 77 (AKT 3 94)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na dan-a-šur en-am-a šur ù PUZUR₄-a-šur qí-bi₄-ma um-ma a-zi-a-ma a-na dan-a-šur ù en-nam-a-šur qí-bi₄-ma a-ḫu-ú-a a-tù-nu be-lu-ú-a a-tù-nu a-na-kam a-dí 6-ší-šu a-ḫa-at-ni a-lam ta-ak-šu-ud um-ma ší-it-ma ší-ma-at a-bi₄-ni lá-áš-me a-na-ku-ma ak-ta-na-lá-ší um-ma a-na-ku-ma a-ḫu-ni ra-bi₄-ú-tum li-li-ku-ni-ma ù KÙ.BABBAR 1 GÍN ša GÁN-lim li-ip-ḫu-ra-ma ù ší-ma-at a-bi₄-ni ku-lu-ni-ma lu ni-iš-me i-na wa-ar-ki-tim a-na a-lim ta-li-kà-ma um-ma ší-it-ma ší-ma-tim lá-áš-me a-na-ku a-na a-lim{ki} ki-ma ku-nu-tí ú-ta-er-ma um-ma a-na-ku-ma a-ḫu-ni ra-bi₄-ú-tum i-na GÁN-lim É ku-nu-ki ù ší-ma-tim lá ni-pá-té a-lu-um dí-nam i-dí-ma a-dí ta-lá-kà-ni-ni É ku-nu-ki ù ší-ma-tum lá i-pá-té-a ù KÙ.BABBAR i-ba-ab-tim la ni-lá-qé ša i-lá-qé-ú i-ša-ri-iq-šu-um a-ḫu-a a-tù-nu be-lu-a a-tù-nu a-na-kam lá wa-áš-ba-ku-ma a-ḫa-at-ni lá tù-sà-ḫa-ḫa-ni i KÙ.BABBAR ša a-bi₄-ni ša a-ma-kam i-ba-ší-ú 10 ma-na.TA KÙ.BABBAR šé-bi₄-lá-nim-ma ší-ma-am lá-áš-a-ma a-mì-ša-am lu-ṣa-ma i-na re-ší-ku-nu lá-zi-iz lu wa-áš-ba-ku a-na-ku a-na-kam lá a-sà-ḫu-ur be-lu-a a-tù-nu ki-ma a-bi₄-a ku-nu-tí ta-ak-lá-ku ep-ša-at a-ḫa-tí-ni tí-de₈-a É a-bi₄-ni lá tù-ḫa-lá-aq ší-ma-tim lá ta-ša-me